רחוב 101 דלמטים

**רחוב 101 דלמטים** (באנגלית: **101 Dalmatian Street)** היא סדרת הנפשה בריטית-קנדית, הלוקחת חלק בזיכיון של דיסני, "101 דלמטים", המבוסס על ספר בעל אותו שם מאת דודי סמית. זוהי סדרת ההנפשה השנייה המבוססת על הזיכיון, לאחר הסדרה "101 דלמטים". הסדרה הופקה על ידי Passion Pictures ו-Atomic Cartoons.

הסדרה שודרה לראשונה בבריטניה בערוץ דיסני החל מ-18 במרץ 2019 עד 22 בפברואר 2020. בישראל הסדרה שודרה לראשונה בדיבוב לעברית בערוץ דיסני החל מ-21 באפריל 2019 עד אוגוסט 2020, כאשר פרק 24 של הסדרה שודר ב-16 ביולי 2020 ופרקים 25 ו-26 הופצו בשירותי ה-VOD באוגוסט 2020. לסדרה הופקה עונה אחת בעלת 26 פרקים באורך 22 דקות, כאשר כל פרק בנוי משני פרקים משניים באורך 11 דקות. הסדרה הייתה חלק מתכני הבכורה בשירות הסטרימינג דיסני+ כשהגיע לישראל ב-16 ביוני 2022.

## תקציר העלילה
הסדרה עוקבת אחר 99 גורים דלמטים והוריהם, דאג ודלילה. לעיתים קרובות, ההורים משאירים את הגורים דילן ודולי אחראים, בזמן שהם יוצאים לעבודה. הדלמטים גרים לבדם ללא בני אדם ברחוב 101 דלמטים.

## דמויות
### משפחת הדלמטים
#### הגורים הראשיים
* **דילן** - נחשב כמנהיג הגורים. האח התאום של דולי. חולם להיות הכלב הראשון במאדים.
* **דולי** - הגורה הגדולה ביותר. האחות התאומה של דילן. מרדנית, חסרת דאגות ואוהבת הרפתקאות.
* **דנטה** - גור גותי שמאמין בפוסט-אפוקליפסה. בעל פרווה שחורה עם כתמים לבנים וסגולים.
* **דורותי** - הגורה הקטנה ביותר. לא מדברת.
* **דיזל** - אחד הגורים הקטנים ביותר. בעל חוש ריח מפותח, ובעל אובססיה לחפור.
* **דוקינס** - בוגר יחסית, אך קטן יותר מדילן ודולי. חנון של מדעים, אך חכם ואינטליגנטי מאוד.
* **דיפאק** - אחד הגורים הקטנים ביותר. מאמין בתורת הזן, ובניגוד לרוב הגורים, חי בשלום עם החתולים.
* **דלגאדו** - אחד הגורים הקטנים יותר. נכה ומתנייד באמצעות כיסא גלגלים, אך זה לא מונע ממנו להיות הגור המהיר ביותר.
* **דיג'יי** - הוא אוהב מוזיקה והוא יכול לנגן על כל דבר.
* **דימיטרי 1, 2 ו-3** - שלישיית אחים בריונים ופרחחים. הם שונאים חתולים.
* **דה וינצ'י** - היא אומנית עם חזון מוזר, בדומה לאומן הרנסאנס שעל שמו היא נקראת.

#### שאר הגורים

* **דזמונד, דלפיה, דאפיד, דינלו, דונבורי, דקלן, דיאנה, דיטו, דנזל, דאפל, דומינו, דארבי, דרסי, דנזי, דונאט, דודג'ר, דארה, דמי, דימפל, דנים, דין, דאוד, דינגו, דיטר, דיז'ון, דורין, דאפי, דובי, דיימונד, דרק, דסטי, דיין, דלתא, דילמה, דיוק, דה צ'אנג, דבי-מיי, דבי-לו, דבי-לי, דנוור, דבון, דאק, דאץ', דוכסית, דרמה, דרו, דינגה, דוני, דאנקן, דקס, דיבס, דיסקו, דובאקו, דייגו, דפני, דיוויה, דבוז'אק, דולצ'ה ויטה, דלמר, דרייק, דופונט, דנישה, דצמבר, דאי-איצ'י, דונה-מריה, דיון, דולסינאה, דלסטון, דוס, דיילי, דורסט, דזירה, דריוס, דמיאן, דוריאן, דני, דאמפלינג ודקוטה.**

#### טריפל-די
* **דסטני** - חברה בטריפל-די, והאינטלקטואלית בחבורה. דסטני בעלת קולר בצורת לב.
* **דאלאס** - חברה בטריפל-די, הזוהרת והבולטת בחבורה. דאלאס בעלת קולר בצורת יהלום.
* **דז'ה-וו** - חברה בטריפל-די, המוזרה בחבורה. דז'ה-וו בעלת קולר בצורת כפתור.

#### ההורים
* **דאג** - אב הגורים. עובד בשירות הכבאים.
* **דלילה** - אם הגורים. עובדת בשירות בית החולים.

### שכנים
* **קלאריסה** - כלבה מגזע קורגי. מפונקת מאוד והבעלים שלה עושה הכל בשבילה. אויבת של משפחת הדלמטים. מתנשאת, ומייחסת לעצמה מעמד גבוה משל רוב הכלבים האחרים. כל מי שלא מגיע לרמה שלה, היא קוראת לו "אספסוף".
* קונסנטין- חתול אויב של משפחת הדלמטים. רגוע אך לא לכלבים משתווה לדיפאק ומעריץ את גור מיאו

## מדבבים
בימוי הדיבוב העברי נעשה על ידי תמי ברק, והופק על ידי עדי וולוצקי ועדי מור.

בין המדבבים הנוספים בגרסה העברית, דיבבה אנג'ל ברנס, אשר טסה ללונדון לאירוע שיווק של הסדרה.

## שידור

## פרקים
### עונה 1

## קישורים חיצוניים

* 

## הערות שוליים

קטגוריה:דיסני: סדרות טלוויזיה
קטגוריה:101 דלמטים